DELTA มาตามนัด! ประกาศกำไรไตรมาส 2 โต 132% สู่ระดับ 2 พันลบ. รับยอดขายทะลัก
DELTA มาตามนัด! ประกาศกำไรไตรมาส 2 โต 132% สู่ระดับ 2 พันลบ. จากช่วงเดียวกันเมื่อปีก่อนมีกำไร 873 ลบ. รับยอดขายทะลัก ขณะที่งวด 6 เดือน กำไรเพิ่มขึ้น 47% มาที่ 2.88 พันลบ. จากช่วงเดียวกันเมื่อปีก่อนมีกำไร 1.96 ลบ.
24 ก.ค. 2563

บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA รายงานผลการดำเนินงานงวดไตรมาส 2 และงวดครึ่งแรกปี 2563 มีกำไรสุทธิ ดังนี้

โดยผลการดำเนินงานในไตรมาสดังกล่าว มีกำไรเพิ่มขึ้น เนื่องจากยอดขายสินค้าและบริการในไตรมาสนี้อยู่ที่14,491ล้านบาท เพิ่มขึ้นร้อยละ 4.1 จากไตรมาสเดียวกันของปีก่อน และร้อยละ 14.3 จากไตรมาสก่อน เนื่องจากความต้องการในผลิตภัณฑ์เกี่ยวกับการจัดเก็บข้อมูล cloud (cloud storage) และศูนย์ข้อมูล (data center) อย่างเช่น ผลิตภัณฑ์โซลูชั่น สำหรับโครงสร้างพื้นฐาน (CIS) และเพาเวอร์ซัพพลายสำหรับคอมพิวเตอร์และระบบเครือข่าย
ขณะที่กำไรขั้นต้นในไตรมาสสองของปี2563 มีจำนวน 3,892ล้านบาท เพิ่มขึ้นร้อยละ 40.4 จากไตรมาสเดียวกันของปีก่อน และร้อยละ 50.5 จากไตรมาสก่อน เนื่องจากการเพิ่มขึ้นอย่างมีนัยสำคัญในผลิตภัณฑ์เกี่ยวกับการจัดเก็บข้อมูล cloud (cloud storage) และศูนย์ข้อมูล (data center) ส่งผลให้ส่วนผสมของผลิตภัณฑ์ (product mix) เปลี่ยนไปและมีผลให้อัตรากำไรขั้นต้นในไตรมาสนี้สูงขึ้น